
న్యూఢిల్లీ: మహీంద్రా అండ్ మహీంద్రా (ఎం అండ్ ఎం) చైర్మన్ ఆనంద్ మహీంద్రా 2016-2017 ఆర్థిక సంవత్సరంలో 7.67 కోట్ల రూపాయల జీతం అందుకున్నారు. క్రితం ఆర్థిక సంవత్సరంతో పోల్చితే ఈయన అందుకున్న జీతంలో పెరుగుదల 16.38 శాతంగా ఉంది. కంపెనీ వార్షిక నివేదికలో ఆనంద్ మహీంద్రా ఎంత జీతం అందుకున్న వివరాలను వెల్లడించారు. కంపెనీ మేనేజింగ్ డైరెక్టర్ పవన్ గోయెంకా 7.39 కోట్ల రూపాయల పారితోషికం అందుకున్నారు. ఈయన జీతంలో పెరుగుదల క్రితం ఆర్థిక సంవత్సరంతో పోల్చితే 15.86 శాతం ఉంది. 2016-17 సంవత్సరంలో కంపెనీ ఉద్యోగులు అందుకున్న సగటు వేతనం 7.08 లక్షల రూపాయలుగా ఉంది. దీంతో పోల్చితే ఆనంద్ మహీంద్రా వేతనం 108.27 రెట్లు, గోయెంకా వేతనం 104.43 రెట్లు అధికంగా ఉంది.  ఎం అండ్ ఎం గ్రూప్ సిఎఫ్ ఒ, సిఐఒ విఎస్ పార్థసారథి 3.52 కోట్ల రూపాయల పారితోషికాన్ని అందుకున్నారు.  2016-17 ఆర్థిక సంవత్సరంలో ఉద్యోగుల సగటు వేతనం 0.43 శాతం పెరిగింది. వ్యక్తిగత పనితీరు, ద్రవ్యోల్బణం, పరిశ్రమ ధోరణులు, ప్రామాణికాలు పరిగణనలోకి తీసుకుని ఎగ్జిక్యూటివ్ చైర్మన్, మేనేజింగ్ డైరెక్టర్ పారితోషికాన్ని నిర్ణయించినట్టు కంపెనీ పేర్కొంది.

newdhilly: mahindra and mahindra (em and em) chairman anand mahindra 2016-2017 aardhika samvatsaramlo 7.67 kotla roopaayala jeetam andukunnaru. kritam aardhika samvatsaramtho polchithe eeyana andukunna jeetamlo perugudala 16.38 saatamgaa undi. company vaarshika nivedikalo anand mahindra entha jeetam andukunna vivaraalanu velladinchaaru. company managing director povan goyenka 7.39 kotla roopaayala paaritoshikam andukunnaru. eeyana jeetamlo perugudala kritam aardhika samvatsaramtho polchithe 15.86 saatam undi. 2016-17 samvatsaramlo company udyogulu andukunna sagatu vetanam 7.08 lakshala roopaayalugaa undi. deentho polchithe anand mahindra vetanam 108.27 retlu, goyenka vetanam 104.43 retlu adhikamgaa undi.  em and em groop cf o, cio vs paarthasaarathi 3.52 kotla roopaayala paaritoshikaanni andukunnaru.  2016-17 aardhika samvatsaramlo udyogula sagatu vetanam 0.43 saatam perigindi. vyaktigata paniteeru, dravyolbanam, parisrama dhoranulu, praamaanikaalu parigananaloki teesukuni egjicutive chairman, managing director paaritoshikaanni nirnayinchinattu company perkondi.